### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2025 er der afsat et beløb på i alt 7,3 mio. kr. til at renovere [adresse]. I dette punkt gives en kort orientering om status for arbejdet.

## Indstillinger

Chefen for Vej, Ejendom og Affald indstiller at orienteringen tages til efterretning.

## Behandling

Teknik- og Miljøudvalget.

## Sagsfremstilling

[adresse] udgør Svebølles handelscentrum og er dermed af stor værdi for bevaring og udvikling af Svebølle som handels- og bosætningsby. [adresse] består af en række bygninger samlet omkring en torvegade og et indre torv. Herfra udløber gangforbindelser til boligområder i nord, syd, øst og vest.

Nord og syd for centret ligger parkeringsarealer, hvoraf en del tilhører SuperBrugsen. Umiddelbart syd for centret ligger [adresse], og i 2023 blev der etableret et nyt center for den udkørende pleje samt sygeplejekonsultation nord for de eksisterende centerbygninger.

Alle udearealer omkring centret mangler vedligehold og understøtter med sit udtryk ikke umiddelbart [adresse] som byens vigtigste samlingssted med de funktioner og aktiviteter, som borgerne ønsker. Kommunalbestyrelsen har derfor afsat 7,3 mio. kr. til at renovere Svebølle Centertorv.

I samarbejde med [adresse] er der i april 2025 afholdt borgermøde om udviklingsplan for Svebølle, hvor [adresse] indgik som et af temaerne. Der er også afholdt møde med de handelsdrivende og ejere i området. Der er et stort engagement omkring renovering af [adresse] og mange ønsker til, hvordan [adresse] kan opdateres som et aktivt mødested for byens borgere. Der er ønsker om hyggelige opholdspladser, legemulighed for børn, aktiviteter for unge, renovering af vandkunst, mere beplantning, etablering af offentligt toilet, overdækning til brug for ophold, events med mere. Desuden påpeges det, at der er udfordringer med parkering, efter at den udkørende pleje er flyttet til centret, idet den udkørende pleje optager en stor del af parkeringspladserne, som før var tilgængelig for handlende i centret.

Der arbejdes i den kommende tid videre med at lave forundersøgelser og tegne scenarier for at renovere [adresse]. Forudsætninger, borgerønsker og principscenarier forventes præsenteret for Teknik- og Miljøudvalget på mødet i juni 2025.

## Økonomiske konsekvenser

Ingen.